### Beslutningstema

Det skal besluttes om lokalplan nr. 165-740 for et destilleri, beliggende [adresse] 3, 6792 Rømø, skal sendes i offentlig høring.

### Sagsfremstilling

Ejerne af ejendommen [adresse], 6792 Rømø, ønsker at etablere et destilleri på adressen. Destilleriet ønskes opført med træbeklædning og græstørvstag/sedun, så bygningen falder i med naturen omkring. [adresse], som ligger på grunden i dag, ønsker de at restaurere og benytte til beboelse.

Til formålet er forslag til lokalplan nr. 165-740 blevet udarbejdet. Lokalplanforslaget indeholder bestemmelser for bebyggelsens ydre fremtræden, omfang og placering, så det sikres, at bevaringsværdig bebyggelse bevares, og at ny bebyggelse udføres med en udformning og materialer, som er tilpasset omgivelserne og naturen.

I tråd med Tønder Kommunes Visions- og Strategiplan 2022-2025 ønskes flere turister, og at omsætningen pr. turist øges. Det kræver kvalitetstilbud inden for oplevelsesøkonomien. Tønder Kommune skaber rammer for fortsat turismeudvikling og understøtter turismeprojekter og –events, så der skabes aktivitet året rundt. Det vurderes, at projektet er i overensstemmelse hermed. Det vurderes også, at projektet derudover overholder arkitekturpolitikken, og at lokalplanen sikrer, at projektet vil fremstå afdæmpet i landskabet visuelt i den mørke tid. Området er registreret som værdifuldt kulturmiljø, og lokalplanforslaget søger projektet indpasset i henhold til arkitekturstrategien for Rømø og de omkringliggende naturarealer.

I henhold til udviklingsplanen for Rømø er et stærkt erhvervsliv afgørende for [adresse] udvikling. Etableringen af særlige udviklingsområder (bybånd) ved [adresse], [adresse], [adresse] og [adresse] skal give mulighed for udviklingen af Rømø. [adresse] er placeret inden for dette bybånd i [adresse] op mod [adresse]. Projektet er både afhængig af naturen på øen og henvender sig til turismen i forhold til rundvisninger i destilleriet og prøvesmagning af, hvad øen og området i sin helhed har at byde på inden for destillering.

Parallelt med lokalplanforslaget behandler Klima- Vækst og Udviklingsudvalget et kommuneplantillæg for området mellem [adresse] og [adresse], fra [adresse] i nord til og med [adresse] i syd. Området udlægges til oplevelseserhverv og publikumsorienteret servicerhverv. Efter planlovens hierarki må der ikke vedtages en lokalplan før, der ligger en godkendt kommuneplanramme, da en lokalplan ikke må være i modstrid med kommuneplanens rammer og retningslinjer. Kommunenplanen og tillæg til kommuneplanen har ingen midlertidig retsvirkning, men gælder fra det øjeblik, den er vedtaget og offentliggjort.

Planforslaget er blevet screenet i henhold til miljøvurderingsloven. Det er vurderet, at der ikke skal foretages miljøvurdering af af planforslaget.

### Lovgrundlag

PLanloven

### Direktøren for Teknik/Miljø, Service og Beskæftigelse indstiller,

at planforslaget sendes i offentlig høring i 8 uger,

at forvaltningen bemyndiges til at vedtage planen administrativt, såfremt der ikke fremkommer bemærkninger under høringen, som medfører væsentlige ændringer af lokalplanens bestemmelser, og at indstillingen videre sendes videre til Kommunalbestyrelsen.

Beslutning fra Teknik- og Miljøudvalget, 7. februar 2023, pkt. 7:

Udvalget erklærede Vagn Simonsen inhabil.

Vagn Simonsen deltog ikke i behandlingen af punktet.

Indstillingen anbefales.

Beslutning fra Økonomiudvalget, 9. februar 2023, pkt. 15:

Indstillingen anbefales.

### Beslutning

Kommunalbestyrelsen erklærede Vagn Simonsen (A) for inhabil, hvorfor han ikke deltog i sagens behandling.

Indstillingen godkendt.